Bẹ́ẹ̀ ni a ṣe tí a sọ ọ̀kan nínú àwọn ènìyàn wa nù, Ọ̀gbẹ́ni Àgùntàn-ìnàkí, dọ̀ǹgíṣọlá ọkùnrin; nígbà tí gbogbo wa sì ń sọkún Ìjàǹbáforítì kò sọkùn rárá, dípò bẹ́ẹ̀ ó bẹ̀rẹ̀ sí súfèé ó ń kọrin òwe wí pé, ‘Afọ́jú tí ó di ojú tí ó wí pé òun kò ríran, ìgbà tí kò sùn kí ló rí, aṣeni ṣe ara rẹ̀. Èyìínì ni pé Àgùntàn-ìnàkí ni ó fi ọwọ́ ara rẹ̀ ṣe ara rẹ̀. Àgùntàn-ìnàkí ń kọrin kí àwọn ọlọ́pàá ejò baà jí kí wọ́n baà lè da gbogbo wa lójú rú ṣùgbọ́n bí ó ti ń ké ni àwa túbọ̀ ń tẹ ẹsẹ̀ mọ́ ìrìn, ìgbà tí àwọn ọlọ́pàá máa jí wọn kò rí àwa mọ́ ṣùgbọ́n wọ́n rí òun. Títí a fi padà dé ilé bí ọmọ kan bá wí pé òun kì ní í mu oògùn kan, a máa ń pe ọmọ náà ní Àgùntàn-ìnàkí.
Bee ni a se ti a so okan ninu awon eniyan wa nu, Ogbeni Aguntan-inaki, dongisola okunrin; nigba ti gbogbo wa si n sokun Ijanbaforiti ko sokun rara, dipo bee o bere si sufee o n korin owe wi pe, ‘Afoju ti o di oju ti o wi pe oun ko riran, igba ti ko sun ki lo ri, aseni se ara re. Eyiini ni pe Aguntan-inaki ni o fi owo ara re se ara re. Aguntan-inaki n korin ki awon olopaa ejo baa ji ki won baa le da gbogbo wa loju ru sugbon bi o ti n ke ni awa tubo n te ese mo irin, igba ti awon olopaa maa ji won ko ri awa mo sugbon won ri oun. Titi a fi pada de ile bi omo kan ba wi pe oun ki ni i mu oogun kan, a maa n pe omo naa ni Aguntan-inaki.